***MATILDA***

**Naslov izvornika: *Matilda***

*Za Michaela i Lucy* (posveta)

Matilda – ima **5 godina**, **4 godina i 3 mjeseca** kada se prvi put zaputila u knjižnicu. Matilda je natprosječna djevojčica, **tankoćutna** (ima osjetljivu ćud, senzibilna) i bistra. Um joj je bio tako hitar, učila je tako brzo i lako da su to morali zamijetiti i najgluplji roditelji. Kad joj je bila **godina i pol**, već je besprijekorno govorila. Kad su joj bile **3 godine**, znala je čitati. Naučila je sama, iz novina i časopisa razbacanih po kući. S **4 godine** već je čitala brzo i tečno pa je počela čeznuti za knjigama. Uopće nije umišljena zbog svoje pameti, kao da je nije ni svjesna. Knjiga prati i njen polazak u prvi razred sa **6 i pol godina**.

Imala je **smeđu kosu** i **duboke smeđe oči**.

Matilda je **starmalo dijete**, dijete koje zarana pokazuje veliku inteligenciju.

Miha - Matildin brat, **10 godina** - 5 je godina stariji od Matilde.

Gospođa Papričić - krupna žena platinasto (plave) obojane kose, osim na mjestima gdje se vidio smeđi izrast. Upadljivo se šminkala. Luda za tombolom, igrala je svaki dan od ponedjeljka do petka. Na jelovniku za večeru su konzerve ili riba i krumpirići s kioska (tombola ju je iscrpljivala psihički i fizički).

Hrvoje Papričić - **crna gusta kosa**, prodavač rabljenih automobila, vlasnik ***Garaže Papričić***/ **tvrtke „Auto Papričić“**, hvalisavac (voli se hvaliti). Sitan čovjek sličan štakoru, prednji su mu zubi stršili pod tankim brčićima. Volio je nositi šarene, kockaste jakne i kričavo žute ili **zelene kravate**. Ima i kričavo odijelo na narančaste i zelene kocke. Njegov doručak: dva pržena jaja na poprženom kruhu, tri kobasice, tri komada pržene slanine i nekoliko prženih rajčica.

Gospođa Filipović – knjižničarka

Franjo – Matildin prijatelj, sitan dječak od 6 godina, živi u Matildinoj ulici, ima **plavo**-**žutog** papagaja (očev dar) koji priča, papagaj se zove Miško. Govori kad on hoće, ne po naredbi. Znao je samo reći: „Halo, halo, halo.“ i „Kosti i lubanje.“

Seoska osnovna škola bila je u sumornoj zgradi zvanoj **Vila Drobilica**. Škola je imala približno dvjesto pedeset (250) učenika.

Gospođica Agata Grozobrad – ravnateljica, divovsko čudovište, podjednako su je se bojali učenici i učitelji. Ima oko **50 godina**. Uzor joj je ravnatelj Wackford Squeers, lik u knjizi *Nicholas Nickleby* pisca Charlesa Dickensa. Živi u **„Crvenoj kući“** na rubu šume, a to je zapravo kuća gđice Slatkić.

**ETIČKA KARAKTERIZACIJA LIKA**:

Nije imala nijednu od vrlina koji imaju inače ravnatelji, da razumiju djecu i da im je do njihova dobra, da su suosjećajni i pravedni. Nitko nije znao kako je dobila posao ravnateljice.

**FIZIČKA KARAKTERIZACIJA LIKA**:

Bila je doista strašna. Nekoć je bila poznata sportašica i još uvijek je imala snažne mišiće. Bikovski vrat, lice ni lijepo ni ljubazno. Isturena brada pokazivala je TVRDOGLAVOST, stisnute usnice OKRUTNOST, a u pogledu joj se vidio PREZIR prema svima. Uvijek je nosila **dugu smeđu pamučnu kutu**, zategnutu u pasu širokim kožnatim remenom. Široka bedra bila su utegnuta u **tamnozelene hlače** od grubog **gabardena** (tkanina dijagonalno tkana od prirodnih ili umjetnih vlakana). Hlače su dopirale do ispod koljena, a ispod je nosila **zelene dokoljenke** ispod kojih su se vidjeli snažni listovi, na nogama **smeđe cipele** ravnih potpetica. Više je nalikovala na krvožednog lovca nego na ravnateljicu škole.

**KARAKTERIZACIJA LIKA POSTUPKOM**:

Nikada nije govorila normalnim glasom. Ili je režala, ili vikala. Stupala je poput vojnika, dugim korakom, mašući rukama.

Nekoć je **bacala kladivo** (jedna od **atletskih** bacačkih disciplina), na Olimpijadi pa je jako ponosna na svoju desnu ruku.

Najviše na svijetu mrzi **pletenice**. Mrzila je **dugu kosu u dječaka** jednako kao pletenice i **konjske repove** u djevojčica.

Mrzi klince pa stoga prezire prvi razred i sve u njemu. Misli da su šestogodišnjaci **ličinke** koje se još nisu izlegle. Učenike koji ne prežive prvu godinu, nose ih na nosilima. Ravnateljica ima **ormar** u koji se zaključava i zove se **Gušilica**. Visok i uzak ormar, površina dna je samo pola četvornog metra, a iz tri betonska zida vire komadići stakla, sve vrijeme moraš uspravno stajati. Iz vrata vire tisuće oštrih čavala, zakucanih izvana.

PRIRODOSLOVLJE joj nije bilo jača strana.

Gospođica Snježana Slatkić – Matildina učiteljica, **23 godine**, prekrasno, bijelo, ovalno lice, **modre oči** i **svijetlosmeđa kosa**. Vitka i krhka. Mama joj je umrla kada su joj bile **dvije**, a tata kad joj je bilo **5 godina**. Otac joj se zvao Magnus.

Gospođica Cipelić – Matildina razrednica u najvišem razredu.

Latica – Matildina prijateljica i kolegica iz razreda. Sitna curica, visoka 95 cm, **dubokih smeđih očiju** i **tamne kose**, sa šiškama na čelu. Matilda ju je voljela jer je bila hrabra i pustolovna duha, a ona je voljela Matildu iz istih razloga. Nadraže jelo su joj kobasice i grah.

Nikica – Matildin kolega iz razreda.

Hortenzija – krupna djevojčica od **10 godina** s čirom na nosu. Bila je šest puta u prvom polugodištu u ormaru **Gušilica**.

Oliver Močvarić – tužio Hortenziju za njeno prvo nedjelo prema ravnateljici. Hortenzija mu je izbila prednje zube.

Julije – Grozobradica ga bacila kroz prozor učionice jer ga je uhvatila da jede bombone na satu vjeronauka.

Amalija Tikvić – djevojčica sa zlatnim pletenicama, 10 godina. Svaka je bila svezana **plavom satenskom vrpcom**.

Jura Dotepenac – visok i krupan jedanaestogodišnjak. Njega je ravnateljica optužila da je iz kuhinje ukrao KRIŠKU njene ČOKOLADNE TORTE napravljenu s PRAVIM MASLACEM I PRAVIM VRHNJEM koji je kuharica upravo bila pripremila za nju kao zajutrak.

Nikica Hlupić – sitan dječak u Matildinom razredu. Hrabar. Grozobradica ga je optužila da su mu ruke prljave. Otac mu je liječnik.

Nives, Robert, Vilko – kolege iz Matildina razreda.

Edo Tinta – dječak iz Matildina razreda, odgovorio je ravnateljici da je i ona nekada bila mala pa i beba kada je rekla da ne voli male ljude.

Nepoznate i manje poznate riječi:

**bljezgarija -** velika izgovorena besmislica, **laž**, **glupost** ili mučna tvrdnja, riječi koje po smislu izazivaju gađenje ili podsmijeh

**prirodopis** - nastavni predmet u kojem se uči o prirodi i prirodnim pojavama

**skalp** – koža na glavi

**atletika** – jedna od temeljnih i najraširenijih sportskih grana koja obuhvaća trkačke, bacačke i skakačke discipline. Zbog svoje sveobuhvatnosti naziva se i **kraljicom sportova**.

**primus** – kuhalo za vodu

**Čitateljica knjiga**

Roditelji inače misle da su njihova djeca čisti genijalci jer su zaslijepljeni ljubavlju. Pripovjedač, kada bi bio učitelj, rekao bi za Ninu, osobito zločestu djevojčicu: „Nina je, onako plavokosa, lijepa poput ledenjaka (**USPOREDBA**), ali za razliku od njega, kod nje ispod površine nema ničega.“

Ali postoje roditelji koji se ponašaju upravo suprotno i za svoju djecu ne pokazuju nikakvo zanimanje. Takvi su bili gospodin i gospođa Papirić, Matildini i Mihini roditelji. Odnosili su se prema Matildi kao da je kakva **krasta**. - **USPOREDBA** „Krasta je nešto što moraš trpjeti dok ne dođe trenutak kada je možeš strgnuti i baciti. Gospodin i gospođa Papirić jedva su čekali dan kada će svoju kćerkicu Matildu moći baciti, po mogućnosti u susjednu državu ili još dalje.“

Prva Matildina pročitana knjiga - majčina *Kuhanje bez pol* *muke*. Naučila ju je napamet, poželjela je čitati nešto zanimljivije.

Tata joj nije htio kupiti knjigu, za njega je važno da imaju krasan televizor oko kojeg se okupljaju kada ručaju i večeraju. Za tatu su knjige glupe. Isti taj dan Matilda se zaputila u seosku knjižnicu i predstavila se knjižničarki, gospođi Filipović. Pročitala je najprije sve knjige za djecu pa je htjela dalje čitati knjige za odrasle, gospođa Filipović ju je zadivljeno i začuđeno promatrala. Najviše joj se do sada svidjela knjiga *Tajni vrt*. Kao knjigu za odrasle knjižničarka joj je odabrala knjigu *Velika očekivanja* (411 stranica) autora Charlesa Dickensa.

Sljedeće danje knjižničarka nije mogla odvojiti pogled od Matilde koja je satima čitala knjigu u krilu u velikom naslonjaču na dnu prostorije. Matilda je bila zaokupljena čudesnim zgodama i nezgodama Pipa i stare gospođe Havisham, uhvaćena u **čaroliju** što ju je veliki pripovjedač Dickens spleo svojim riječima. - **METAFORA**

Matilda je mogla ostati čitati do 16:50. Gospođi Filipović je rekla da njene roditelje nije briga što ona radi, a Filipović se odlučila ne upletati. Gospođa Filipović gledala je svoja posla. - METAFORA

Matilda je knjigu pročitala do kraja tjedna pa ju je zanimalo je li Dickens napisao još koja djela. Tijekom sljedećih 6 mjeseci je Matilda pročitala klasike svjetske književnosti: *Ponos i* *predrasude*, *Oliver Twist* (autor Charles Dickens), *Starac i more* (autor Ernest Hemingway) itd.

Gospođa Filipović je bila zadivljena, Matilda jjoj je rekla da Hemingwaya nije baš razumjela, ali je svejedno uživala, kao da je bila ondje. Knjižničarka joj je rekla da dobri pisci uvijek u nas stvore taj osjećaj. „Smo pusti da te riječi oplahuju, poput glazbe.“ **USPOREDBA** i **PERSONIFIKACIJA**

Gospođa Filipović joj je objasnila kako knjige može posuditi na dva tjedna pa je Matilda od sada išla u knjižnicu jedanput tjedno vratiti i posuditi nove knjige. Njezina sobica postala je čitaonica, čitala je uz lončić vruće čokolade. „Knjige bi je odnosile u nove svjetove i upoznavale s neobičnim ljudima…“ - **PERSONIFIKACIJA**

**Gospodin Papričić, veliki trgovac automobilima**

Matildini roditelji imali su lijepu kuću, u prizemlju blagovaonica, dnevna soba i kuhinja, na katu 3 spavaonice.

Gospodin Papričić govori kako je **piljevina** jedna od velikih tajni njegova uspjeha. Npr. kupi jeftino automobil od nekoga tko je uništio prijenosnike (dio automobila) da klepeću poput čegrtaljke (naprava od drva koja proizvodi zvuk kada se okreće). Onda pomiješa piljevinu (dobije je besplatno) s uljem u mjenjačkoj kutiji pa motor prede kao mačak. - USPOREDBA

Motor radi na taj način dovoljno dugo da kupca odvede daleko od gospodina Papirića.

**ETIČKA KARAKTERIZACIJA LIKA** (jerje g. Papričić prevarant) i **KARAKTERIZACIJA LIKA POSTUPKOM**:

Vara čak i na kilometraži koju je automobil prešao, rasklopi brzinomjer koji je kablom spojen na jedan prednji kotač. Spoji električnu bušilicu na kabel i brojke na brzinomjeru polete unatrag kao lude.

Miha sve sluša jer želi doznati sve tajne zanata, a Matildi se ne sviđa što tata vara kupce. Papirić svim automobilima smanji kilometražu na manje od 15 000 km i na tome zarađuje bogatstvo. Matilda mu govori da je to gore nego varanje s piljevinom, to je prljav novac!

Otac ne dozvoljava Matildi da večera u svojoj sobici, moraju jesti s koljena pred televizorom. kad bi njeni roditelji pročitali Dickensa ili Kiplinga (napisao je *Knjigu o džungli*), shvatili bi da u životu postoji još nešto osim varanja i gledanja televizije. Odlučila im se osvetiti svaki put kad se prema njoj ružno ponesu.

**Šešir i ljepilo**

Sutradan ujutro Matilda je štapom s vješalice skinula tatin **lovački šešir s fazanovim repom**. Gospodin Papričić vjerovao je da je frajer sa šeširom na glavi, odjeven u kockastu jaknu živih boja i **zelenom kravatom**. Matilda je oko unutarnjeg ruba šešira istisnula crtu ljepila.

Gospodin Papričić nije ništa primijetio dok ga je stavio na glavu, tek na poslu ga je pokušao skinutu, nije htio ostati bez skalpa (koža na glavi) pa ga je na glavi držao cijeli dan.

Kod kuće ni gospođa Papričić ga nije mogla skinuti, optužila ga je da se igrao ljepilom. Tata je sumnjičavo gledao Matildu koja je ispričala da je neki dječak iz njihove ulice umočio prst u ljepilo, gurnuo ga u nos i nije ga mogao izvaditi. Prst mu je zapeo u nosu i tjedan dana je tako hodao unaokolo, izgledao je baš glupo.

Gospodin Papričić je morao ostaviti šešir na glavi dok su večerali pred televizorom. Navečer je hodau u spavaćoj sobi sa šeširom na glavi i u **pidžami s ljubičastim prugama**. „Nije baš muškarac iz snova“, pomislila je gđa Papričić.

Sutradan je mama uzela škare kako bi mu s glave odsjekla dio po dio, najprije vrh pa obod (vanjski dio šešira). Zalijepljenu kosu morala je ošišati do kože pa je imao ćelavi bijeli krug oko glave poput redovnika. – **USPOREDBA**

Bila je tro uspješna osveta, ali je Matilda znala da se od nje neće zauvijek opametiti.

**Duh**

Tjedan dana je g. Papričić smirio, nije se toliko hvalisao i gnjavio M. A onda je opet počeo, bit će da je imao loš dan u garaži, nije prodao dovoljno bijednih automobila, lice mu je bilo mračno **poput** olujnog oblaka. – **USPOREDBA**

Uključio je televizor, Matilda je bila udubljena u knjigu. „Naučila je jednostavno ne čuti grozne zvukove što su dopirali iz omražene kutije.“

 Televizor = omražena kutija – **METAFORA**

Tatu je razljutilo što ona uživa u čitanju, da uživa u nečemu što on ne može shvatiti. Istrgnuo joj je knjigu iz ruke, počeo trgati stranice i bacati ih u koš za smeće. Bila je to knjiga posuđena u knjižnici, *Crveni poni* američkog pisca Johna Steinbecka. Tata kaže da ako ju je napisao Amerikanac, moraju biti gadosti. Očito da je tata bio ljubomoran. Rekao je da će morati štedjeti novac da gospođi Filipović kupi novu knjigu. Matilda nije plakala, kako reče Napoleon

Franji - , kada te napadnu, jedino je pametno uzvratiti protunapadom.

Njen prijatelj Franjo imao je papagaja koji je znao pričati. Papagaj Miško je znao reći: „Halo, halo, halo.“ i „Kosti i lubanje.“

Franjo je posudio papagaja Matildi na jedno večer, ali morala mu je dati svoj cijeli džeparac.

U blagovaonici su imali veliki otvoreni kamin. Gurnula je krletku u otvor dimnajka tako da se ne vidi. Te večeri, kada su jeli pred televizorom, začuli su: „Halo, halo, halo!“ M. je ugasila televizor da bolje čuju, mama je rekla da su to zasigurno provalnici. Mama tjera muža da ih uhvati, da im ne ukradu srebrninu. Majka je zgrabila žarač pokraj kamina, otac je uzeo golfski štap, brat stolnu svjetiljku, a Matilda nož s kojim je jela. M. je prva ušla u blagovaonicu i viknula da lopovi stave ruke u vis. Nije bilo nikoga pa su opet čili: „Kosti i lubanje.“ M. je rekla da je to duh.

Matilda je odnijela Franji papagaja i rekla da su se zabavili, da su njeni roditelji bili oduševljeni.

**Aritmetika**

Matildina **PAMET** je bila oružje koje je mogla upotrijebiti protiv svoje obitelji. Kad bi otac primio dozu Matildinog čarobnog lijeka (kazne), nekoliko dana bi bio manje **nadmen** (koji je pun oholosti, umišljen) i nepodnošljiv. Događaj s papagajem ih je smirio na tjedan dana.

Tata se pohvalio sinu da je prodao toga dana 5 automobila, rekao je sinu da će jednog dana raditi s njime pa mora znati izračunati koliko je zaradio. Govorio je sinu brojke za koliko je kupio automobile, a za koliko ih je prodao. Tata traži od sina da izračuna koliko je zaradio na svakom automobilu. Mihi to nije jednostavno, ali mu je tata objasnio da mu aritemtika mora ići ako želi biti biznismen poput njega. Tata je sve to izračunao za manje od 10 minuta, ali pišući na papir.

Matilda se javila da je tata ukupno zaradio 43.035,00 kuna. Tata joj govori da se ne pravi pametna, ali na papiriću je bio baš taj broj. Sad ju je napao da je prevarantica i lažljivica jer je pročitala njegov papirić i nitko živ to ne može izračunati tako, iz glave.

**Muškarac platinaste kose**

Tata je zaslužio kaznu. Sutradan ujutro u kupaonici uzela je maminu EKSTRAJAKU PLATINASTU BOJU ZA KOSU (pisalo na bočici da je to peroksid).

Tata je bio ponosan na svoju crnu gustu kosu, znao je reći da je ispod kvalitetne kose kvalitetan mozak. M. ga je jednom zgodom pitala je li mozak kao u Shakespearea (najveći engleski književnik svih vremena, najslavniji i najizvođeniji svjetski dramatičar, djela su mu prevedena na sve jezike svijeta). Tata čak ne zna ni tko je bio Shakespeare, a on je bio ćelav.

Tata je svakodnevno utrljavao u kosu TONIK ZA KOSU NA BAZI ULJA LJUBICE. Bočica te smrdljive tekućine stajala je na polici iznad umivaonika, pokraj četkica za zube. Nakon brijanja bi njome izmasirao vlasište.

Tri četvrtine ulja ljubice je izlila u umivaonik, a bočicu napunila maminom platinastom bojom za kosu. Toga jutra tata je ušao u blagovaonicu kako bi doručkovao, mami je ispao pladanj iz ruku jer je vidjela muža prljavosrebrne boje, poput dresa hodačice po žici koji cijelu godinu nije opran. Mama je tati dodala pudrijeru s malim zrcalom iz svoje torbice. On se pita kao se to moglo dogoditi, a M. mu odgovara da je možda zabunom s police uzeo maminu bočicu umjesto svoje. Mama je rekla da je ta boja toliko jaka da ona stavlja samo žličicu, a on je sigurno nerazrijeđenu namazao po cijeloj glavi. Mogla bi mu ispasti kosa jer je peroksid vrlo jaka kemikalija, ista kao tekućina kojom se dezinficiraju zahodi. Matilda mu je rekla da kosu opere sapunom i vodom, a mama ga je naručila frizeru da mu je oboji u crno.

**Gospođica Slatkić**

M. je u školu krenula sa šest i pol godina jer su roditelji zakasnili (kreću sa šest godina većinom). M. su smjestili u 1. razred s još osamnaestero dječaka i djevojčica. Dakle, u razredu je 19 učenika. Seoska osnovna škola bila je u sumornoj zgradi zvanoj **Vila Drobilica**. Imala je 250 učenika između 6 i 12 godina.

Nakon što je sve prozvala gospođica Slatkić je svakome dala novu vježbenicu. Obratila im je pozornost da se nikada ne prepiru s ravnateljicom niti da joj proturječe. Neposlušne vrlo strogo kažnjava, iscijedi ih poput limuna za limunadu.

Do kraja ovog tjedna gospođica Slatkić očekuje da nauče množenje s dva. A do kraja godine morat će napamet znati množiti s dvanaest. Jedino je M. digla ruku da već zna množiti s dva.

M. je znala pomnožiti i najveće brojeve, a Slatkić je bila očarana. Matilda zna množiti i druge tablice (npr. 12 x 7), ali ne zna reći dokle je stigla. Ustvari, Matilda u glavi zna pomnožiti velike brojeve (npr. 14 x 19), ona je genijalac.

Gospođica Slatkić ju je upitala je li ju množenju naučila mama, ali M. kaže da je sama naučila. Sama je sebi rekla ako to može pomnožiti džepni kalkulator, može i ona sama. „Ljuski je mozak čudesna stvar!, zaključila je gospođica Slatkić.

Ljudski mozak = čudesna stvar – **METAFORA**

Gospođica Slatkić je razmišljala kako je M. „čudo od djeteta“, u svijetu se takva čuda događaju jedanput ili dvaput u stotinu godina. Mozart je počeo skladati s **5 godina**.

Latici je žao što i ostala djeca ne mogu poput Matilde zbrajati. Gđica Slatkić joj govoiri da ne brine, da će svi brzo sustići Matildu.

U razredu već znaju pisati: Matilda, Latica i Nikica. Prva zadana riječ bila je „mačka“. Ali pročitati jednu težu rečenicu, to je znala samo Matilda. Slatkić je pazila da sakrije svoje oduševljenje Matildom. M. joj kaže da zna pročitati gotovo sve, ali ne razumije neke riječi. Slatkić joj je donijela neku knjigu šaljivih pjesama i to je M. uspjela pročitati. M je znala što znači **epikurejac** (osoba zahtjevna u pogledu hrane) i da je **LIMERIK** vrsta te pjesme – **šaljiva pjesmica od pet stihova**.

M. je čak pokušala napisati koji limerik. U glavi je sastavila jedan o učiteljici, čula je ime učiteljice Slatkić kada joj se obratila jedna učiteljica.

„O Snješki nas muči dva tjedna

dilema izvanredna:

'Koliko je učiteljica

tako dražesna lica?'

Odgovor glasi: 'Nijedna!'“

Slatkić je obradovao limerik, Latici se jako svidio, a Nikica i Davor su se složili da je točan.

M. govori učiteljici da je pročitala sve knjige za djecu iz seoske knjižnice, a svidjela joj se knjiga *Lav,* *vještica i ormar* autora C. S. Lewisa. Odličan pisac, samo mu Matilda zamjera da nema ničeg smiješnog. A ni knjige pisca Tolkiena (napisao *Gospodara prstenova*) nisu šaljive, po M. bi u svim knjigama za djecu moralo biti ponešto šaljivo jer „djeca nisu tako ozbiljna kao i odrasli, i vole se smijati.“ M. je rekla da sada posuđuje knjige za odrasle, voli Charlesa Dickensa, osobito njegovog gospodina Pickwicka.

**Grozobradica**

Za vrijeme odmora Slatkić se uputila ravnateljici, htjela je nešto poduzeti za M, bilo bi smiješno ostaviti je u prvom razredu.

Govori joj o genijalnoj Matildi, a ravnateljica kaže da je upravo kupila od njenog oca automobil, prešao je samo deset tisuća kilometara. Svidio joj se Papričić koji ju je upozorio na kćer, mala je prava napast. Gđioca Slatkić ne može nikako razuvjeriti Grozobradicu. Ona čak misli da joj je M. pod stol stavila smrdljivu bombicu. „Tijekom moje dugogodišnje karijere otkrila nsam da su zločeste djevojčice mnogo gore od zločestih dječaka.“

Gđica Slatkić misli da je ravnateljica luđe od gljive ludare. Matilda nije mogla to učiniti jer je jutros prvi put došla u školu i krenula odmah prema razredu.

Kad je Slatkić rekla da je M. genijalka, ravnateljica se na nju razderala da je otac rekao da je prava mala zločinka. Slatkić želi M. premjestiti u najviši razred, s jedanaestogodišnjacima (razrednica Cipelić). Ravnateljica to ne dozvoljava.

**Roditelji**

Slatkić je od učitelja starijih razreda posudila udžbenike algebre, geometrije, francuskog, engleskog i drugih predmeta, na svakom satu će dati Matildi jednu od tih knjiga, a ona će je pitati bude li joj što nejasno.

Prvi sat je radila geometriju, do kraja sata nije podignula pogled.

Odlučila je razgovarati s Matildinim roditeljima. Zamolit će ih bi li dopustili da je ona podučava nakon nastave. Te večeri će ih posjetiti **između devet i deset sati**, kad Matilda već bude u postelji.

Na ulazu je pisalo Topli kut. G. papričić je isprva mislio da Slatkić prodaje srećke. Kad je čuo da je Matildina učiteljica, rekao joj je da je došla u nezgodno vrijeme jer gledaju seriju. Tata je stišao televizor, mama se ljutila što propušta seriju. Iz razgovora je Slatkić vidjela da to ipak nije obitelj koja voli književnost, da je M. sve sama naučila. Njen tata čita sa,po časopise *Autoklub* i *Motore.*Gđa Papričić je mišljenja da djevojčice ne bi trebale previše učiti, najvažnije je da budu zgodne i da ulove dobra muža, kao što je njen slučaj. Ona je izabrala izgled, a gđica Slatkić knjige. Čak ih nije oduševilo što M. množi u glavi brojeve brže od munje jer što će joj to kad svatko može kupiti kalkulator.

**Bacanje kladiva**

Prije nego što je protekao prvi tjedan škole, do novih učenika su doprle zastrašujuće pripovijesti o ravnateljici. Treći dan na odmoru Matildi i latici je prišla Hortenzija, krupna desetogodišnja učenica s čirom na nosu. Govori im o ravnateljici. Mrzi klince pa stoga prezire prvi razred i sve u njemu. Misli da su šestogodišnjaci **ličinke** koje se još nisu izlegle. Učenike koji ne prežive prvu godinu, nose ih na nosilima. Ravnateljica ima **ormar** u koji se zaključava i zove se **Gušilica**. Visok i uzak ormar, površina dna je samo pola četvornog metra, a iz tri betonska zida vire komadići stakla, sve vrijeme moraš uspravno stajati. Iz vrata vire tisuće oštrih čavala, zakucanih izvana. Bila je šest puta unutra: prvi put jer je izlila pola bočice „Zlatnog sirupa“ na stolac na kojem ravnateljica sjedi tijekom molitve (kad je sjela, čulo se „pljas“ kao kad vodenkonj zagazi nogom u blato – iz knjige *Kako je deva stekla grbu i druge* *priče* – M. je i to pročitala); kada je ravnateljica bila u šestom razredu, ona je zamolila da ode na zahod i u njezinom uredu našla je njene **gimnastičke gaće**, poprskala sve ih prahom koji izaziva svrab „Oganj“ i vratila ih u ladicu, poslije nekoliko dana ravnateljica se počela češati tijekom molitve; a za ostale pute se ne sjeća. Za drugi put je nije ulovila, već je dobro pogodila de je to uradila Hortenzija. Cijeli dan je ostala u ormaru, bila je sva izbodena i posječena. Matilda je zaključila da to kao pravi rat.

„Govorila je poput stare ratnice koja je prošla toliko bitaka da je za nju hrabrost nešto najnormalnije.“ – **USPOREDBA**

Hortenzija: „Mi smo **križari** (vojnici pod znakom križa koji od kraja 11. do druge pol. 13. st. sudjeluju u ratovima za oslobođenje svetih mjesta i Kristova groba u Jeruzalemu od islamskih dinastija), odvažna vojska koja se bori za život gotovo goloruka, a Gr5ozobradica je Princeza tame, Zla zmija, Strašni zmaj, i sve joj je oružje na raspolaganju.“

Jučer je ulovila Julija kako jede bombone na vjeronauku, uhvatila ga za nadlakticu i bacila kroz otvoren prozor učionice.

Baš je krenula prema Amaliji Tikvić, naredila da do sutra odreže pletenice i baci ih u smeće. Po Grozobradi Amalija izgleda kao štakor s dva repa. Uhvatila ju je za pletenice i počela vrtjeti poput kladiva, poletjele je preko ograde igrališta u nebo.

**Jura Dotepenac i torta**

Latica se čudi zašto se roditelji ne žale, kaže joj Matilda da roditelji ne vjeruju svojoj djeci kad bi im rekli da ih je ravnateljica zgrabila za kosu i bacila kroz prozor. Ta priča bi zvučala odveć LUDO da itko u nju povjeruje. I u tome je VELIKA TAJNA te Grozobradice. M. govori da će Amalija sama si odrezati pletenice.

„Boraviti u ovoj školi isto je **kao** biti u kavezu s kobrom.“ – **USPOREDBA** „Moraš biti VRLO BRZ.“

Sutradan preko razglasa je ravnateljica sve učenike pozvala u dvoranu. Nitko od učitelja nije bio s njom, u desnoj je ruci držala JAHAČKI BIČ. Pozvala je Juru Dotepenca i optužila ga da je: ugrušak, smrdljivi čir, otrovni prišt, lupež, gusar, razbojnik, konjokradica. Optužila ga je da je jučer ujutro iz kuhinje ukrao KRIŠKU njene ČOKOLADNE TORTE napravljenu s PRAVIM MASLACEM I PRAVIM VRHNJEM koji je kuharica upravo bila pripremila za nju kao zajutrak. Ravnateljica ne jede smeće koje daju djeci! Kuharica ga je vidjela kako jede tortu. Jura je rekao da je torta stvarno bila dobra, ravnateljica je pozvala kuharicu da joj zahvali.

**FIZIČKA KARAKTERIZACIJA LIKA**:

„Kuharica, visoka i mršava žena koja je izgledala **kao** da su joj odavno sve sokove isušili u pećnici.“ – **USPOREDBA**

Njen dolazak je bio unaprijed pripremljen. Kuharica je donijela veliku čokoladnu tortu promjera pola metra za dječaka. Jura joj se zahvalio.

„Kuharica je samo stajala **poput** pokislog rezanca, stisnutih usnica, ljutita.“ – **USPOREDBA**

Jura i ostali su nagađali što bi moglo biti u torti kad je ravnateljica ljubazno nudi: papar ili ricinusovo ulje, čak **arsen** (otrov) ili bomba. Ipak je kvaka bila u tome što ju je Jura morao cijelu pojesti tu, pred svima, i čak brzo. Nakon treće kriške Latica je pomislila da će mu pozliti. Nakon što je pojeo više od pola torte raspoloženje dvjesto pedeset učenika u gledalištu se promijenilo i navijali su za njega, očekivali su katastrofu koja se nije dogodila. Trpao je tortu tvrdoglavom upornošću **dugoprugaša** (u sportu onaj koji trči duge pruge u lakoj atletici).

Kada je pojeo i posljednji komad, svi su skočili na stolce, pljeskali i vikali njegovo ime. Grozobradica je bila gnjevna, iznenada je pojurila, zgrabila veliki prazni pladanj i njime tresnula o Jurinu glavu. Juri nije bilo ništa jer bio pretrpan tortom.

**Latica**

Sredinom prvog tjedna prvog polugodišta gđica Slatkić rekla je razredu da ravnateljica ima običaj svaki tjedan preuzeti jedan sat u svakom razredu. Kod njih će biti **svakog četvrtka u** **dva**. Upozorila ih je da ravnateljica u svemu veoma stroga.

1. Odjeća im mora biti uredna, lice i ruke čisti.
2. Govorite samo kada vas nešto pita.
3. Kada postavi pitanje, prvo ustati pa odgovoriti.
4. Nikada joj ne proturječiti.
5. Ne prepirati se s njom.
6. Ne pokušavati biti duhoviti.
7. Na stolu uvijek moraju biti vrč vode i čaša.

Savjetuje ih da večeras dobro nauče tablicu jer će ih vjerojatno pitati množenje s dva. I pisanje će ih ispitivati.

Za vrč vode i čašu će se pobrinuti Latica. Prije sata treba ići u kuhinju po to, u kuhinji se nalazi desetak ravnateljičinih vrčeva i čaša. Sada je na njoj red da postane junakinja nakon Hortenzije i Matilde (događaj s papagajem i kako je tati posvijetlila kosu). Razrađivala je plan poput vojvode od Wellingtona prije bitke kod Waterlooa iako njezin neprijatelj nije bio Napoleon, ali svi će se složiti da ravnateljica nije bila ništa manje strašna od Napoleona.

U dnu Latičina vrta bilo je blatnjavo jezero u kojem je živjela cijela kolonija **vodenjaka** (vodozemci dugi 15 centimetara, ljigavi). Vodozemci mogu živjeti i u vodi i na kopnu. Stavila je vodenjaka u pernicu napunjenu vodenim biljkama. Iako je Matildi htjela ispričati svoj ratni plan, ipak ga je zadržala za sebe „jer tako nitko ni na najtežim mukama neće moći priznati da je ona krivac.“

Latica toga jutra nije mogla ni pojesti objed, kobasice i grah, njeno omiljeno jelo. Poslije objeda odjurila je u kuhinju po jedan Grozobradičin vrč. Vodenjaka je izvadila iz pernice i stavila ga u vrč. Ubacila mu je i vodene biljke da mu bude udobnije.

**Tjedni test**

**KARAKTERIZACIJA LIKA POSTUPKOM**:

„Ravnateljica je stajala pred razredom, raskrečenih nogu, ruku na bokovima. Zurila je u dječake i djevojčice koji su, zastrašeni, sjedili u svojim klupama. Gledala ih je s gađenjem, kao da su hrpica što ju je pas ostavio za sobom nasred saga.“

Ravnateljici se od djece povraća, kaže im da ustanu i ispruže ruke, želi vidjeti jesu li čiste s obiju strana. Sve je bilo dobro dok nije došla do Nikice Hlupića. Sitan i hrabar dječak. Grozobradica ga je optužila da su mu ruke prljave. Ne može se sjetiti kada je zadnji pit oprao ruke, jučer ili prekjučer. Otac mu je liječnik i kaže da smo svi ionako prekriveni bacilima pa da malo prljavštine nikome ne može štetiti. I još mu je na košulji ostao grah. Za kaznu mora ići u kut i stajati na jednoj nozi, licem prema zidu. Tako će ga ispitivati. Pita ga kako se slovka „pas“, a on je pita je li onaj koji laje ili koji se stavlja na odjeću. Ravnateljicu je srdilo što je Nikica znao.

Rekao je kako ih je gđica Slatkić naučila riječ „ravnoteža“ za tri minute i da svi u razredu znaju kako se piše. Pitala je dalje i Nives koja je također znala. A taj čaroban način gđice Slatkić je da za svaku riječ smisli pjesmicu i onda je zajedno svi pjevaju. Nikica joj kazuje pjesmicu:

Teta A, teta V, teta NO

Teta TE i na kraju ŽA.

Ravnateljica govori da je to besmislica i da to Slatkić više ne čini. Počela je ispitivati množenje, prvo je upitala Roberta koji je pogriješio. Zgrabila ga je za dugu zlatnu kosu i držala ga u zraku. Morao je ponavljati: „Dva puta sedam je četrnaest!“ Robert je vrištao, a gđica Szlatkić ju je molila da ga pusti. Mrzila je dugu kosu u dječaka jednako kao pletenice i konjske repove u djevojčica. Kada je Robert točno odgovorio, ispustila ga je otvorivši šaku. Za djecu je to bilo bolje od pantomime, ali uz jednu bitnu razliku. „U sobi je s njima bila golema ljudska bomba koja je svakog trena mogla eksplodirati i nekoga raznijeti na komadiće.“ Grozobradica = golema ljudska bomba – METAFORA

Edo Tinta joj je odgovorio da je i ona nekada bila mala pa i beba kada je rekla da ne voli male ljude. Traži od njega da slovka riječ „najjače“. Edo je krivo odgovorio: n…a…j…č…e, slovkao je dva slova „č“ pa n…a…j…a…č…j…e. Ravnateljica je Edu zgrabila za uši, podigla ga za uši i držala ga u zraku. Matilda je kao i gđica Slatkić vjerovala da će mu uši od težine tijela otpasti. Kada je točno izgovorio, pustila ga je, Slatkić rekla da ih tako mora učiti, treba im to UTUVITI u glavu. Edine uši su se rastegle, izgledat će poput VILENJAKA.

Optužuje Slatkić da je MEKUŠAC, govori joj da pročita *Nicholasa Nicklebyja* Charlesa Dickensa, gdje je opisan Wackford Squeers, divljenja vrijedan ravnatelj škole. Znao je služiti šibom. Ravnateljica se začudi kada Matilda kaže da je pročitala knjigu jer su za nju svi kreteni koji nisu sposobni čitati. Ravnateljica je uvjerena da M. laže, kada joj se M. predstavi imenom i prezimenom, za njenog oca kaže da je varalica, lopov i pljačkaš jer joj je ispao motor na automobilu koji je od njega kupila. Pametni ljudi su i pokvareni pa odsada neće skidati oči s Matilde.

**Prvo čudo**

Grozobradica je sjela i uzela vrč za vodu. Govorila ja da su mala djeca kao kukci, truju joj život i želi izumiti SPREJ PROTIV DJECE. Ili u školu donijeti LJEPLJIVE PAPIRE da se djeca za njih zalijepe. Škola po njenom ukusu je ŠKOLA BEZ DJECE.

U njenu čašu je skliznuo vodenjak, kriknula je i skočila sa stolca. I djeca su skočila. Ravnateljica se tresla poput lista. Nikada nije prije vidjela vodenjaka, PRIRODOSLOVLJE joj nije bilo jača strana. Okrivila je Matildu. Sasula joj je svakakve uvrede, tražit će da ju izbace iz škole i pobrinuti da je pošalju u ženski popravni doma na najmanje 40 godina. I Matildi je prekipjelo, brani se da to nije učinila. Vodenjaku u čaši bilo neudobno. M. je uprla oči u čašu, osjećala je da u oči nadire elektricitet, naredila je čaši da se prevrne. Voda i vilenjak razlili su se po ravnateljičinim prsima. Zamahom ruke odbacila ga je s prsa, Latica ga je opet spremila u pernicu. Opet je optužila M. za to djelo. M. joj je odgovorila da se nije pomaknula iz svoje klupe. Razred je stao na M. stranu, ravnateljica je sama prevrnula.

**Drugo čudo**

Matilda je nekome morala ispričati svoju tajnu, nekoj mudroj i suosjećajnoj odrasloj ososbi. Tata i mama je ne bi razumjeli, ali gđica Slatkić bi. Svi učenici su izašli iz učionice, bile su same. Priznaje joj da je ona ta koja je pomakla čašu snagom svojeg pogleda. Ravnateljica ju je toliko naljutila optuživši ju za nešto što nije učinila da je M. izazvala čašu da se prevrne. Na početku je gđica Slatkić pomislila da se Matilda prepustila svojoj mašti, ali je Matilda opet prevrnula čašu na stolu, bila je tri metra od stola. Slatkić je zanijemjela od čuda. Matilda je u tom trenutku bila bijela u licu, oči oble i blistave. Kad se pribrala, rekla je da je bila daleko, letjela je pokraj zvijezda na srebrnim krilima.

Gđica Slatkić je zove na čaj kod sebe doma.

**Kućerak gospođice Slatkić**

Bila je **jesen**. Krenule su, izišle su iz sela u krenule uskom ulicom. Kad su ostale same, Matilda je živnula, govorila je kao navijena, da joj se čini da bi pomaknuti bilo što, a ne samo čašu. Složile su se da je to ZANIMLJIVO, ali moraju biti oprezne jer se poigravaju zagonetnim silama. Slatkić ne misli da su te sile zle, možda su i božanske, ali opreza nikad dosta. Prva riječ za to je FENOMEN. Možda je to povezano što je Matilda **starmalo dijete**, dijete koje zarana pokazuje veliku inteligenciju (inače dijete ili mlada osoba koji je staračkih načina mišljenja i nastupa). Slatkić joj govori da je njena inteligencija očito velika kada se pogleda njezino čitanje i znanje matematike, ali M. i dalje nije bila umišljena. Možda Matildina sposobnost da pomiče predmete ima veze sa snagom njenog mozga.

Došle su do otvora u živici gdje su bila daščana vrata s pet prečaka. Prošle su krot ta varta i nastavile uskim puteljkom što je nalikovalo kolskom (kolnom) putu punom rupa. S obje strane su bili lješnjaci puni plodova. Hodale su preko udubina na putu i morale su paziti kamo spuštaju stopala da ne iščaše zglob.

Došle su do malih zelenih vrata napola skrivenih u živici i pod granama lješnjaka. Matilda je ugledala zemljanu stazu što je vodila do malene kućice od cigle. Cigle su bile stare, na sivome kamenom krovu bio je maleni dimnjak, prizemnica. S obiju strana staze sve je bilo obraslo koprivama, kupinovim grmljem, ali se nad kućicom uzdizao golemi hrast. Pjesnik Dylan Thomas napisao je stihove kojih se Slatkić uvijek sjeti kada prolazi ovom stazom.

Za Matildu je to bila romantična pjesma, poput glazbe je.

Kućica je bila **poput** ilustracije Grimmovih ili Andersenovih bajki. – **USPOREDBA**

**SOCIJALNA KARAKTERIZACIJA LIKA** (u ovom primjeru se vidi njeno siromaštvo):

„Ulazna su vrata bila premazana ispucanom zelenom bojom, a ključanice nije bilo. Gospođica Slatkić ju je povela kroz tunel u kuhinju, ako se to uopće moglo nazvati kuhinjom. Nije bila mnogo veća od velikog ormara. Na suprotnom je zidu bio malen prozor, a ispod njega sudoper, ali nije bilo pipe. Uz drugi je zid stajao stolić, vjerojatno za pripravljanje hrane, a iznad njega jedan jedini ormarić. Na stoliću su bili **primus**, lonac i napola puna boca mlijeka. Primus je malo izletničko kuhalo koje se napuni uljem, ulje se zapali i onda se pumpa kako bi se stvorio potreban pritisak.“

Slatkić je vodu uzimala iz bunara iza kuće. Matilda je bila zbunjena. Poslala je Matildu po vodu kojoj je to bio prvi put da iz bunara uzima vodu. Slatkić se pere stojeći, zagrije je u malom kuhalu, svuče se i onda se cijela opere. Slatkić joj govori kako je ona siromašna. Izvadila je mali crni kruha te ih premazala margarinom. Ponudila ju je čajem i premazanim kruhom, na žalost nije imala šećera. Krenule su u dnevnu sobu koja je bila mala i gola poput zatvorske ćelije. U cijeloj sobi bile su samo dvije prevrnute drvene kutije koje su služile kao stolci, i između njih treća koja je služila kao stol. Zidovi bez slika, pod bez saga, prekriven običnim drvenim daskama, strop nizak, a zidovi premazani najjeftinijim vapnom. M. je bila zgranuta da njena učiteljica tu živi. Dvije kriške su Matildu, Slatkić se najede u školi i to joj je dovoljno do sljedećeg dana.

Gđica Slatkić želi otkriti granice Matildine moći.

**Priča gospođice Slatkić**

Slatkić se u ovu kućicu **doselila prije dvije godine**, a Matilda joj je prva gošća. Ona ustvari želi da je Matilda raspituje za njene probleme jer ona izgleda kao dijete, ali to uopće nije jer ima um i razboritost odrasle osobe. „Možda bi bilo najtočnije reći da si **ODRASLO DIJETE**.“ Želi svoj život i svoje probleme ispričati Matildi jer u njoj postoji nešto ČAROBNO.

Otac joj je bio seoski liječnik, imali su lijepu staru kuću, veliku, od crvene opeke. Skrivena je u šumi u brdima. Ondje se i rodila. Majka joj je umrla kad su joj bile dvije godine. Otac je morao naći nekoga da brine za nju i za kuću. Pozvao je majčinu neudanu sestru, tada joj je bilo tridesetak godina. Kada joj je bilo pet godina, naglo joj je umro otac. Teta joj je postala skrbnicom. I postala je vlasnicom kuće. Očeva smrt je bila veoma zagonetna, izgleda da se ubio iako je bio razborit i uravnotežen čovjek. Teta je postala pravi demon jer joj otac nije više stajao na putu. Ostala rodbina joj je umrla ili su odselili u Australiju. Išla je u isti Matildinu školu. Slušala je sve što je teta joj zapovjedila pa je do desete godine već bila njezina ropkinja.. Obavljala je sve kućanske poslove, kuhala, radila joj je sve. Dopustila joj je da s **18 godina** upiše Učiteljsku školu koja je udaljena samo 40-ak minuta autobusom, ali pod uvjetom da svako poslijepodne dođe ravno kući kako bi prala, glačala, pospremala i kuhala.

Kada se zaposlila kao učiteljica, teta joj je rekla da joj duguje mnogo novaca za sve godine što ju je hranila i odijevala. Rekla joj je da joj duguje nekoliko tisuća i da će joj sljedećih **deset godina morati davati cijelu plaću**. Dobije 50 kuna džeparca na tjedan. Čak se dogovorila sa školskom upravom da plaću gđice Slatkić isplaćuje ravno na njezin račun.

Prije dvije godine je od nje pobjegla, naišla je na ovu kućicu i iznajmila ga od vlasnika seljaka. On se čudio jer kućica nema ni struje ni vode, ali iznajmio joj je za 10 lipa na tjedan. Teta je poludjela kad je čula da je Saltkić unajmila kuću.

Matildi je sve postalo kristalno jasno, njenoj učiteljici treba pomoć. Slatkić joj je rekla da inače roditelji daju skrbnicima kuću na uživanje na određeno vrijeme, ali vlasništvo ostavljaju djeci. Na žalost, oporuka njenog ova nikada nije pronađena. Teta je pokazala dokument koji je navodno sastavio njen otac u kojoj piše da kuću ostavlja njoj jer se jako dobro brinula za njegovu kćer. Slatkić i Matilda su uvjerene da je taj dokument krivotvorina. Teta gđice Slatkić je gospođica Grozobrad.

**Imena**

Kada je Slatkić bilo pet godina, morala se sama kupati. Ako se Grozobrad učinilo da se nije dobro oprala, gurnula bi joj glavu pod vodi i tako je držala. Ali bolje da joj ne priča što joj je sve radila.

Na putu do Matildine kuće M. je bila u tišini i dobila je ideju. Traži od Slatkić da joj odgovori na tri pitanja:

* Kako se tete obraćala njenom ocu? Magnus.
* Kako je on zvao nju? Agata.
* Kako su otac i teta zvali gđicu Slatkić? Snješka.

A sada je više ništa neće pitati na tu temu, M. se nasmijala, a Slatkić se pitala što li se to zbiva u M. glavi.

**Vježbanje**

Sama je bila u stanu, uzela je tatinu cigaru iz ladice u dnevnom boravku. Zatvorila se u svojoj sobi da vježba. Razradila je plan kako pomoći gđici Slatkić, ali sve je ovisilo hoće li moći izvesti s moći svojih očiju. Na toaletni stolić stavila je u sredinu cigaru, bila je 3 metra udaljena. Odmah je uspjela pomaknuti cigaru, otkotrljala se i pala na pod. Želi naučiti DIZATI. Uz ogroman napor svog mozga uspjela je cigaru podignuti 3 cm sa stola i tako zadržati desetak sekundi. Nakon sata vježbanja uspjela je cigaru dignuti 15 cm od stola i ondje je držati približno minutu. Svaki dan poslije škole je vježbala, šest dana poslije mogla je cigaru pomicati u zraku kako je željela.

**Treće čudo**

Četvrtak je, dolazi im ravnateljica u razred, Slatkić misli da će ih ispitivati tablicu množenja s tri. Grozobradica je prvo pogledala ima li u vrču nekih ljigavih stvorenja, da ih je slučajno bilo, nešto neugodno bi se dogodilo učenicima i gđici Slatkić.

Množenje s tri natraške, prvog je prozvala Vilka. Vilko nije naučio natraške, a ravnateljica viče na Slatkić da ih ničemu nije naučila. Slatkić se brani da je beskorisno učiti natraške.

Dalje ga pita koliko imamo komada voća ako imamo sedam jabuka, sedam naranača i sedam banana. On ne zna pa ga ravnateljica vrijeđa da je ustajala **baruština** (bara), smrdljivi čir, glupo derište. U dva koraka jednim stopalom je podbola njegove noge tako da je poletio u zrak i napravio salto. Na najvišoj točki salta uhvatila ga je za noge pa je visio naglavce.

Odjedanput je Nikica povikao da svi pogledaju kredu koja se sama pomicala. Grozobradica je spustila Vilka i pitala tko to piše.

Kreda je napisala na ploču:

**Agata, to sam ja, Magnus**

**To sam ja, Magnus,**

**I bolje ti je da**

**To povjeruješ.**

**Agata,**

**Vrati Snješki**

**Njezinu kuću**

**Daj mojoj Snješki njezine plaće**

**Daj joj kuću**

**A zatim se iseli iz nje.**

**Ako to ne napraviš,**

**Doći ću i ubiti te,**

**Baš kao što si i ti mene.**

**Pratim te, Agata.**

Grozobradici je lice bilo bijelo kao kreč, a usta su joj se otvarala i zatvarala kao osliću na suhom. Kreda je prestala pisati, iznenada je pala na pod i prelomila se.

Vilko je povikao da je Grozobradica pala na pod, onesvijestila se. Nikica ju je polio vrčem punim vode.

M. se osjećala neobično dobro, kao da je dotaknula najvišu točku neba, najudaljeniju zvijezdu. U učionicu su dojurili bolničarka i pet nastavnika. Kada su ostale same, Slatkić i Matilda su se zagrlile i poljubile.

**Novi dom**

Kasnije toga dana pročulo se da se ravnateljica oporavila i otišla iz škole. Sljedećeg jutra se nije pojavila u školi, nadzornik je otišao do **„Crvene kuće“** u kojoj je živjela, ali ona ju je zauvijek napustila.

Drugog jutra je gđica Slatkić dobila preporučeno pismo od mjesnog odvjetnika u kojem je stajalo da se iznenada pojavila oporuka njenog oca Vlasnica kuće i očeve ušteđevine je Slatkić. Za nekoliko se dana preselila u svoju kuću, a Matilda ju je svake večeri posjećivala.

Nadzornik je postao novi ravnatelj, Matildu su premjestili u najviši razred pa je gđica Cipelić otkrila da je M. stvarno bistra kako je Slatkić tvrdila.

Matilda jedne večeri joj priča kako joj je moć nestala. Slatkić ima svoju teoriju o tome - da joj je u prvom razredu bilo dosadno, mozak nije imao nikakav IZAZOV, ogromna snaga nije imala što raditi, ali sada se njen mozak mora boriti jer je u najvišem razredu, s djecom dvostruko starijom od nje.

U jednoj knjizi iz knjižnice pročitala je da mišje srce kuca 650 puta u minuti, a ježevo 300 puta. Srce konja samo 40 puta u minuti. Slatkić s Matildom nikada nije bilo dosadno jer nju sve zanima.

Do svoje kuće joj je trebalo 8 minuta, pred kućom je stajao crni mercedes, njeni pakiraju stvari jer sele u Španjolsku zrakoplovom i to zauvijek. M. se vratila gđici Slatkić sve ispričati, ali nju to nije začudilo jer je znala da se g. Papričić spetljao s lopovima, preuzimao je ukradene automobile iz cijele zemlje. Promijenio bi registracijske pločice i prebojao automobile. Matilda želi ostati sa Slatkić, odluče pitati njene roditelje. Mama govori mužu da je pusti ako one to žele, tako će oni imati manje briga. Brat joj je mahnuo kroz stražnje staklo, a roditelji se nisu ni osvrnuli. Gospođica Slatkić je Matildu držala u naručju, sretne što mogu ostati skupa zauvijek.